runetrust/blame-folketinget-dk huggingface dataset:
Peter Hummelgaard (S), 2022-03-31:
Det er regionerne, der har ansvaret for, at arbejdsmiljøet i sundhedsvæsenet er i orden, men som jeg også nævnte i min indledende tale, har vi som regering og som Folketing et ansvar for at understøtte, at regionerne har rammerne til at skabe et sundt og sikkert sundhedsvæsen for alle, både patienter og ansatte.
Morten Messerschmidt (DF), 2023-05-31:
Altså, situationen er jo den, at hvis vi i Danmark bare holdt op med at have den aldersdiskriminering, der er på arbejdsmarkedet, og bare var lige så gode til at holde seniorerne på arbejdsmarkedet, som man er oppe i Norge, så havde vi 66.000 flere i beskæftigelse, og så var der slet ikke brug for alle de udlændinge, som jeres alliance gerne vil invitere ind i Danmark.
Bent Bøgsted (DF), 2006-11-14:
Det bliver også sådan, at det er a-kasserne, der har kompetencen til at give tilladelse til drift af selvstændig virksomhed inden for 400 timer pr. år, og der bliver regelfastsættelse af den eksisterende suspensionsordning ved selvstændig virksomhed som hovedbeskæftigelse og justering af reglerne om tilbagebetaling af indbetalte efterlønsbidrag.
Jesper Langballe (DF), 2004-04-13:
Man havde fået et nyt flertal i Folketinget, og det brugte man. Så er der med hensyn til den resterende del af udlændingepolitikken ganske vist sket det, at Socialdemokratiet er faldet fuldstændig til føje og af egen fri vilje har tilsluttet sig blokken uden at have fået noget særligt til gengæld, og det synes vi da bare er ganske udmærket.
Finn Sørensen (EL), 2018-11-09:
Tak, og tak for ordførertalen, og her vil jeg så tilføje »den gode ordførertale«, som jeg er helt enig i, især den præmis, som ordføreren lægger ind, nemlig at hvis det overhovedet skal give mening at hæve pensionsalderen, så er der altså nogle andre faktorer, der skal på plads først.
Thomas Krog (SF), 2006-02-09:
Det er et år siden, undersøgelsen fra Red Barnet og Socialforskningsinstituttet viste, at de her 90.000 børn lever i økonomisk dårligt stillede familier, hvor der ikke er råd til, at børnene deltager i børnefødselsdage, hvor der ikke er råd til den her spidermanbil, som alle deres jævnaldrende har, og hvor børnene ikke har mulighed for at deltage i idræt og foreningsaktiviteter.
Karina Lorentzen Dehnhardt (SF), 2011-05-02:
Jeg tror, det i dag vil være svært at stå her på talerstolen og vurdere, hvad det her kan føre med sig, og der synes jeg jo, det er interessant, at Enhedslisten har et forslag her senere i dag om et frihedsråd, som ligesom skal rådgive politikerne i forhold til indgreb i frihedsrettighederne.
Karen Ellemann (V), 2010-06-01:
Derfor har Stauning aldrig været et alternativ for os, dels på grund af en lufthavn, hvis man placerede det i lufthavnen, dels på grund af antallet af ekspropriationer, hvis man trak det fri og ud af lufthavnen over mod øst, og dels på grund af, at der tilfældigvis også ligger et EU-fuglebeskyttelsesområde.
Pia Christmas-Møller (KF), 2005-02-24:
Jeg har refereret til en kronik, der er skrevet af Marina Cecilie Roné, og som blev bragt i Jyllands-Posten fredag, og hvoraf det fremgår, at et ord som disciplin godt kan gå hånd i hånd med et ordentligt menneskesyn og ikke behøver sættes sammen med ordet kadaver.
Frank Aaen (EL), 2005-04-26:
Derfor er vi meget mere tilhængere af – hvilket der jo også er andre forslag om – at pensionskasser enten direkte eller gennem forskellige fonde går ind og ikke alene tilfører kapital til nyttige formål, men også i nogle tilfælde går ind og tilfører ledelse til små- og mellemstore virksomheder.
Sascha Faxe (ALT), 2024-05-17:
Lige nu er vi faktisk de eneste ansøgere, så kunne man ikke bruge den stemme i forhold til at prøve at tale med FN's Sikkerhedsråd – der har USA på den ene side sagt noget, som de andre har stemt imod, og så har Kina og Rusland på den anden side sagt noget andet – og prøve at presse på, så vi rent faktisk får noget handling på?
Jørgen Poulsen (RV), 2009-11-10:
Så hørte jeg godt nok, at der slap en kat ud af sækken om, at staten skulle ind og hjælpe til med det her, og så spørger jeg bare: Når man hører de argumenter, der bliver fremført her, hvorfor skal staten så hjælpe til med at hjælpe disse entreprenører, som har forbygget sig?
Peter Kofod (DF), 2018-11-27:
Den folkelige fordømmelse og forargelse over for samarbejde med en fremmed tjeneste vil – det er min påstand – være langt mere adfærdsregulerende end en straf, særlig fordi forslaget her, hvis det gennemføres, jo også sigter efter beslutningstagere, altså os, og folk, der må siges at have gode forudsætninger for at kunne sprede et budskab langt ud.
Sophie Hæstorp Andersen (S), 2003-11-27:
Men som jeg også sagde i min ordførertale, vil vi meget gerne kigge på, hvordan man kan lave en bedre information i udgangspunktet, som man f.eks. har gjort med frit valg af sygehuse eller på andre områder, så vi er sikre på, at patienterne som udgangspunkt kender deres rettigheder.
Jann Sjursen (KRF), 2002-02-19:
Når det bliver sagt, at Danmark skal være førende, når det gælder kvalitet i udviklingsbistanden, hvad synes fru Pia Larsen så selv om den redegørelse, regeringen har fremlagt som baggrund for sit finanslovforslag og de nedskæringer på ulands- og miljøbistanden?
Per Stig Møller (KF), 2007-04-12:
Jeg synes, det er meget vigtigt, som hr. Pihl Lorent zen pegede på, at man er helt opmærksom på, at hvis vi havde fremadrettede redegørelser, tror jeg også, vi ville være enige om, at Kosovo kommer til at blive en af de store ting, der skal ske for OSCE i den kommende periode.
Mogens Jensen (S), 2009-01-14:
Jeg håber, at listen over initiativer kan udvides i de kommende år, for med den nye flok af lande, vi har fået ind i i hvert fald i EU-fællesskabet og også som samarbejdspartnere i Europarådet, hvor der jo er 47 lande, synes jeg, det er helt afgørende, at Danmark må være i forreste front i kampen for de helt fundamentale menneskerettigheder for alle mennesker.
Magnus Heunicke (S), 2014-05-28:
Men så er der spørgsmålet, om det er de lidt mindre komplicerede lokomotiver og vogne, som det jo er med dobbeltdækkere – det er lidt mindre kompliceret; produktionstiden er også kortere, og det er også en lavere hastighed; det er op til 160 km/t. Og det kan ikke udelukkes, vil jeg sige, at man vil kunne skaffe et vist antal lokomotiver og vogne inden 2017 til enten køb eller leasing.
Simon Kollerup (S), 2020-04-29:
Det gælder jo generelt for dansk erhvervsliv, at det er en hamrende svær situation at stå i, fordi det er så store og så svære beslutninger, der skal træffes på et grundlag, hvor en af erhvervslederne sagde til mig, at det føles som at køre op over en bakketop, og du ved egentlig ikke, hvad der kommer på den anden side.
Aage Frandsen (SF), 1998-05-06:
Det er klart, at det er rimeligt, at lønnen er lidt højere, hvis man er langt væk hjemmefra, og det tror jeg er rigtigt, hvis man skal kunne tiltrække nogle mennesker, og derfor er det rimeligt, at den er lidt højere, men af en eller anden grund er den altså blevet så meget højere, at der slet ingen rimelighed er i det længere.
Henrik Dam Kristensen (S), 2015-10-20:
Jeg husker, at da jeg havde præsidentskabet sidst, var der bl.a. en konference på Færøerne, som handlede om to ting, nemlig hvad vi gør i forhold til skibssikkerhed, og hvad vi gør i forhold til søkort, når nu det er sådan, at isen ændrer sig.
Jytte Andersen (S), 1998-01-23:
De er også nødt til at komme på banen med, hvordan det skal betales. Den administrationsform, som vi prøvede i 1980'erne, hvor a-kasserne udbetalte for søgne- og helligdage, og hvor a-kasserne var ansvarlige for at opkræve det hos arbejdsgiverne, gik fuldstændig i kage, fordi arbejdsgiverne rent faktisk boykottede ordningen. Jeg ser frem til diskussionen, men jeg vil godt for en ordens skyld sige, at regeringen ikke kan støtte de to forslag.
Jørn Jespersen (SF), 2003-03-26:
Jamen det må da være et problem for Socialdemokratiet, at man så sent som i november 2002 var med til at lave en vedtagelse om aftrapning, afskaffelse af landbrugsstøtten, sammen med Venstre, Konservative og regeringen, og nu står man her få måneder efter og må sige, at de signaler, der er blevet udsendt fra den danske regering om Harbinsons udspil, er man fra Socialdemokratiets side ikke enig i.
Birthe Rønn Hornbech (V), 2002-04-09:
Jeg går da ud fra, at fru Line Barfod er enig med mig i, at vi ikke nedsætter nogen undersøgelseskommission, som kan begynde at afhøre en masse mennesker, som enten skal møde som vidner i retten eller kunne komme til at hænge sig selv ud, som kunne blive afhørt med en sigtets retsstilling under en straffesag.
Inger Støjberg (V), 2009-05-29:
Altså, jeg må sige, at når kommunerne, som nu får den her opgave, og som netop er i kontakt med de ledige, selv siger, at de gerne vil overtage opgaven, og at de er klar til at gøre det, fastholder jeg synspunktet om og fæster lid til, at det vil de komme til at klare ganske godt, samtidig med at det ud fra den måde, det er blevet skruet sammen på, alt andet lige vil frigive ressourcer, fordi der nu kun bliver ét økonomisystem, én finansiering og mindre bureaukrati, og det vil altså alt andet lige give noget mere saft og kraft til at varetage opgaverne over for de ledige.
Kamal Qureshi (SF), 2010-01-26:
Jeg kan ikke lade være med at tage eksemplet med de her burkadiskussioner, som De Konservative har sat i gang, hvor man render rundt og med lys og lygte leder efter burkaer rundtomkring i det danske landskab, og hvor man sætter undersøgelser i gang på Københavns Universitet, man nedsætter et burkaudvalg, man afsætter penge til at lave den undersøgelse og leder efter, om der foregår noget, der er galt.
Karin Nødgaard (DF), 2010-02-09:
Der må ikke herske tvivl om, at Dansk Folkeparti finder, at der med en konstant opmærksomhed og med yderligere tiltag vil være mulighed for, at vi kan gøre noget ved den triste udvikling, der er sket på denne mørke side af sportens ellers meget gode og sundhedsfremmende kvaliteter.
Poul Nyrup Rasmussen (S), 2002-04-18:
Må jeg sige om de seks punkter: Jeg er meget glad for - jeg går ud fra, at hr. Barfoed tegner ikke alene sit eget parti, men også Venstre - at der altså så er enighed her i dag om, at miljøpolitiske fremskridt, som man blev kritiseret meget voldsomt for i Barcelona, nu skal realiseres under det danske formandskab, at energiafgifterne skal være på plads i december, at fødevaresikkerheden på en række punkter skal realiseres i december, at skattepakken skal på plads, og at en række forbrugerpolitiske tiltag skal på plads.
Pia Adelsteen (DF), 2015-02-18:
Det er muligt, at mænd har ret til hjælp via § 110 i serviceloven – det er meget muligt – men mandekrisecentrene har en ekspertise og en viden, som har gjort, at der er rigtig mange mænd, der henvender sig til mandekrisecentrene, lige så vel som der er mange kvinder, der henvender sig til kvindekrisecentrene.
Rune Lund (EL), 2007-03-22:
Det er det, vi kan være helt sikre på, hvis man fortsætter med at gøre, som man gør nu, og som et flertal her i Folketinget gerne vil gøre: Vi fortsætter, som vi har gjort hidtil, det skal nok gå, vi laver lidt militær og lidt civil genopbygning, vi fortsætter stort set, som vi har gjort hele tiden.
Simon Emil Ammitzbøll (LA), 2013-10-24:
Jeg er meget enig i den bemærkning, der faldt fra SF's retsordfører, fru Karina Lorentzen Dehnhardt, der sagde, at det her næppe kommer til at få betydning for de primært unge mænd, som indtager dopingen, og jeg er også meget enig i den bemærkning, der faldt fra Venstres hr. Preben Bang Henriksen om spørgsmålet om straffens længde.
Kasper Sand Kjær (S), 2021-02-09:
Det er et forslag, som har to elementer, hvor det første er at undersøge, om og hvordan Danmark kan anvende undtagelsesbestemmelserne i persondataforordningen, altså GDPR, til gavn for foreningslivet, og det andet er at indføre en bagatelgrænse for hvidvaskreglerne.
Karl H. Bornhøft (SF), 2009-12-11:
Men da jeg i bund og grund er utrolig positiv – det er vi i SF – vil jeg sige, at vi i det mindste er nærmest begejstrede for, at ministeren nu også accepterer, at der skal ske en afdækning af de nuværende behandlingstilbud, for det er dog et grundlag for at komme videre.
Pelle Dragsted (EL), 2019-02-19:
og derfor synes jeg, at vi sådan set har et fælles ansvar for alle sammen at læse det høringssvar grundigt og få boret og under udvalgsbehandlingen spurgt ministeren om op og ned i det her og om, hvad der egentlig er det fornuftige svar på, hvorfor man ikke på den ene side kan gøre, at de her forbrugslånsvirksomheder skal have en tilladelse til at drive virksomhed og skal indberette de her ting – men jo altså ikke bliver omfattet af finansiel lovgivning i øvrigt – men på den anden side altså samtidig fastholde Forbrugerombudsmandens mulighed for at føre tilsyn, sager osv. i den udstrækning, man kan i dag.
Ulla Tørnæs (V), 1998-10-08:
Men dette ændrer naturligvis ikke på Venstres ønske om en folkeafstemning om dansk medlemskab af ØMU'en, som vi mener bør finde sted, således at Danmark kan være fuldgyldigt medlem fra år 2002, hvor euroen kommer på gaden og bliver fælles valuta.
Henning Hyllested (EL), 2012-05-08:
Nu har problemerne omkring vejarbejde jo været nævnt af flere ordførere, og det glæder jeg mig over, fordi Enhedslisten rent faktisk har et beslutningsforslag på dagsordenen, jeg tror, det er den 24. maj eller sådan noget, hvor vi netop sætter fokus på overtrædelser af færdselsloven, især hvad angår farten i forbindelse med vejarbejde.
Christian H. Hansen (UFG), 2011-05-02:
Men alle indrømmer også samtidig her i Folketingssalen, at det er meget sjældent, at det bliver bevist, og som jeg selv har fremført, vil en person, som måske har voldtaget sin tævehund om aftenen hjemme på sofaen, næppe selv drage op til dyrlægen dagen efter og sige: Nu har jeg sprængt skeden på min hund, og derfor vil jeg gerne anmelde mig selv.
Bodil Thrane (V), 2000-10-27:
Det skyldes jo, at når virksomhederne langt hen ad vejen selv kan få lov i deres pulsslag at komme ind på alle de her gode ting, så er der altså ingen mening i, at man kommer ind lovgivningsmæssigt og dunker dem oven i hovedet med noget lovtiltag, som vil genere dem i den puls, de som sagt er i gang med.
Sophie Hæstorp Andersen (S), 2004-11-10:
På den baggrund har jeg tilladt mig at stille indenrigs- og sundhedsministeren et spørgsmål, der handler om, hvilke initiativer ministeren har foretaget for at sikre borgerne et ventetidsinformationssystem, der giver et korrekt billede af, hvor længe patienter reelt skal vente på behandling.
Tommy Ahlers (V), 2019-01-11:
Og sådan er det, vi går efter den ene procent på budgetteringstidspunktet, så det, at vi nu med den opdatering, der kom i november sidste år, kan se, at vi faktisk lå lidt lavere end den ene procent, gør jo ikke, at vi ikke har et meget, meget højt ambitionsniveau på det her tidspunkt.
Peter Skaarup (DF), 2011-11-30:
Når jeg spørger til strafferammerne, er det jo, fordi man f.eks. af den diskussion, der har været på baggrund af en nylig udgivet bog fra en eksrocker, kan se, at de inden for banderne spekulerer i, hvor der er flest penge at tjene, i forhold til hvor straffen er lavest.
Stine Brix (EL), 2018-04-19:
Det er et reelt dilemma, som en praktiserende læge f.eks. kan komme til at stå i, altså at man skal træffe en beslutning om at pålægge en patient et gebyr, vel vidende at patienten ikke kan betale det, og at det kan føre til, at patienten udebliver.
Jacob Mark (SF), 2016-03-17:
Nu sagde Dansk Folkeparti her i debatten, at de var klar til under udvalgsbehandlingen at kigge på, om man skulle undtage nogle af de her områder og ligesom sige, at Næstved eller Kalundborg eller nogle af de andre områder, hvor man kunne snakke om, om det var udkantsområder, skulle undtages.
Pernille Skipper (EL), 2016-12-05:
Det er en regering, som har fået markant flere ministre til at løse de samme opgaver, og det er jo i hvert fald en relativt voldsom opnormering, som jeg tror der er ret mange pressede sygeplejersker og pædagoger rundtomkring i Danmark, som er lidt misundelige på.
Frank Dahlgaard (UP), 2000-02-09:
Jeg vil gerne høre statsministerens vurdering af, da det nu er sådan en fælles aktion mellem en række lande mod Østrig, om han mener, at Østrigs repræsentanter kan være med i dette Euro-11-råd, eller om de, selv om euroen er indført i Østrig, ikke skal være med.
Nick Hækkerup (S), 2009-04-29:
Det kunne jo være, at det ville give unge danske mennesker mere lyst til at tage en uddannelse, at uddanne sig bedre, hvis der var nogle uddannelsesinstitutioner, hvor de fysiske lokaler var tilfredsstillende, hvor undervisningsmaterialet fungerede, hvor der var ordentlig efteruddannelse osv., snarere end udsigten til, at marginalskatteprocenten måske ville være lidt lavere, når de havde passeret nogle og halvtreds år.
Arne Toft (S), 2003-12-05:
Jeg vil også godt sige til et spørgsmål, som fru Gudrun Laub stillede om arbejdsbyrden, og om man har 4 mandater eller 52 mandater: Det er da rigtigt, at 52 mandater betyder, at der er flere, der er i stand til at udføre et større stykke arbejde, men jeg har siddet i borgmesterembedet i 16 år, og jeg vil sige, at jeg ikke vil være i stand til både at være borgmester på en rimelig måde og så sidde i Folketinget.
Carsten Hansen (S), 2013-11-14:
Her vil jeg også godt have lov at sige, at det jo er blevet til efter henvendelse fra især Gjellerupparken, men også Vollsmose, og de byer, der står bag ved det, har haft nogle mægtig, mægtig store udfordringer i de områder, hvor der er flere boligorganisationer og flere afdelinger indblandet i det.
Mona Juul (KF), 2019-12-13:
Vi er også bygget sådan, at vi rigtig gerne vil have det økonomiske element med – er der noget, vi skal have mere af i nogle områder, kunne vi godt tænke os at kigge på, hvor det er, vi skal have noget mindre – medmindre vi kan godtgøre, at der er tale om en investering.
Søren Kolstrup (EL), 2000-12-06:
Når jeg har tilladt mig at bringe det her i forslag, er det, fordi vi har erfaringer oven i købet med et helt amt, nemlig Fyns Amt, for, at alle dets virksomheder nu er kommet klart under den tilladte tålegrænse, oven i købet den tilsigtede på 0,2 og 0,1 nanogram er de under nu, og det er jo flot.
Alex Vanopslagh (LA), 2019-11-19:
Noget af det, jeg til gengæld synes er vigtigt, er jo, at vi så sikrer, at tilskyndelsen til at komme i arbejde – den økonomiske gulerod – ikke bare er, at man går fra en meget lav social ydelse til at få et job, men også at skatten for dem, der er i job, er meget lav, og at det ideelt set er sådan, at de første 7.000 kr. er skattefri for alle dem, der er i beskæftigelse.
Karsten Lauritzen (V), 2009-05-26:
Jo, i Venstre forholder vi os gerne til det konkrete indhold i forslaget, og som jeg sagde, er der også elementer, som vi gerne vil være med til at se nærmere på i en efterfølgende udvalgsbehandling selv om der jo ikke er lang tid tilbage, før vi går på sommerferie; men så kan vi jo tage det op, når sommerferieperioden holder op igen til efteråret.
Rune Lund (EL), 2020-03-13:
Hvis man bladrer om på side 2, kan man se, at når man er færdig med at drikke kaffe fra kl. 14, og generalforsamlingen starter kl. 15, så foreslår Danske Bank simpelt hen, at der skal udbetales udbytte til aktionærerne på 7,3 mia. kr.
Magni Arge (T), 2018-01-19:
De i denne konvention deltagende stater, herunder sådanne som har ansvaret for forvaltningen af ikkeselvstyrende områder eller formynderskabsområder, skal medvirke til selvbestemmelsesrettens gennemførelse og respektere denne rettighed i overensstemmelse med bestemmelserne i De Forenede Nationers pagt.«
Simon Emil Ammitzbøll (LA), 2016-10-06:
Ja, men så er vi jo tilbage til, at Yvonne bruger andre menneskers penge, rejser for andre menneskers penge, køber pels for andre menneskers penge, for der blev ikke svaret på spørgsmålet: Anerkender Socialdemokratiet, at topskattelettelser krone for krone er det mest geniale at gøre for vækst
Rune Lund (EL), 2016-03-02:
Det er åbenlyst, at vi ikke var enige i alt, hvad den tidligere S-ledede regering foretog sig, men vi kan jo konstatere her, at det med dette omprioriteringsbidrag – eller omprioriteringstyveri, for det er jo det, vi taler om – er sådan, at staten tager penge fra kommunerne, så finansministeren kan have en lille sukkerskål, som finansministeren kan dele ud af, f.eks. til topskattelettelser.
Marlene Harpsøe (DD), 2025-01-22:
Den tydelighed er der ikke i dag, og jeg ved, at det er en frustration hos bl.a. mange socialrådgivere, fordi Tilbudsportalen ikke er opdateret og viser data, så man har en reel mulighed for at vurdere kvaliteten og de kompetencer, som der forefindes på stedet, og dermed reelt vurdere, om udgiftsniveauet matcher kvaliteten af det tilbud, som der tilbydes.
Benny Engelbrecht (S), 2023-05-15:
Jeg vil godt tilføje en ros, som kommer til at omfatte ikke blot fru Anna Falkenberg, men alle fire repræsentanter for Færøerne og Grønland, nemlig at det har været mit indtryk, at man har været gode til at samarbejde, at man har været gode til at koordinere sine ønsker, og at det er foregået i en rigtig god samarbejdsånd.
Peter Skaarup (DD), 2023-05-11:
Problemstillingen er jo, at når man så diskuterer det og spørger til det, er barrieren for at få flertal jo tit, at den siddende minister siger: Det er en tung og svær proces at få de her tal frem, og Rigspolitiets kriminalitetsstatistikker er ikke bygget med henblik på at skabe statistik; de er bygget med henblik på nogle andre ting.
Samira Nawa (RV), 2022-05-04:
Jeg vil egentlig spørge, om hr. Sikandar Siddique ikke også synes, at det er ret vigtigt at adressere den mistillid, der jo kunne opstå blandt vælgerne, hvis man ikke kan varetage det arbejde og repræsentere de mennesker, som rent faktisk har stemt på en, hvis man som politikere ikke er tilstrækkelig mange, og jo særlig hvis der så sidder mange politikere, som i virkeligheden ikke kan nå at passe deres job.
Astrid Krag (S), 2021-12-07:
Jeg har haft en åbenhed over for det her, når vi har drøftet det, og derfor har jeg jo også taget byretspræsidenternes tilbud og overvejet det, og systemet har vendt det, men jeg har måttet takke nej, også fordi vi af Justitsministeriet har fået at vide, at der aktuelt er betydelige udfordringer med berammelsestiden ved domstolene.
Peter Skaarup (DF), 2010-02-02:
Jeg hørte hr. Naser Khaders og også hr. Helge Adam Møllers indlæg som værende udtryk for, at man mente, at det forslag, som Dansk Folkeparti har fremsat, skulle være i strid med grundloven, og det kunne man jo ikke stemme for, fordi man var nogle stykker, der havde skrevet under på at ville overholde grundloven.
Johs. Poulsen (RV), 2007-10-23:
Vi har også bemærket, at en række høringssvar udtrykker den samme skepsis, f.eks. siger både LO og Foreningen af Offentligt Ansatte, at denne vidtgående bemyndigelse, man lægger op til, vil give en detailstyring af kommuner og regioner, som efter deres opfattelse strider mod de nuværende principper for kommunalt selvstyre og mod de overordnede principper, som regeringen og de kommunale organisationer har vedtaget for mål og rammestyring i kommunerne.
Rasmus Prehn (S), 2011-02-09:
Sagen er den – jeg har også kigget på nogle af de tal, der ligger her – at med hensyn til den difference fra 2010 til 2011, som ministeren taler om er på omkring 600 mio. kr., siger Danmarks Lærerforening, at hvis man regner alt med, ikke kun normalundervisning, men hele folkeskolen, er der faktisk tale om 800 mio. kr.
Anders Fogh Rasmussen (V), 2008-11-05:
Når et politisk parti, som hidtil har været imod euroen, går ind i en diskussion, hvor der i partiet er forskellige opfattelser, som der er i Socialistisk Folkeparti, men hvor der også er en meget nuanceret tilgang til det her, synes jeg, at det mest ansvarlige er at tage det alvorligt og afprøve, hvad der ligger af synspunkter hos Socialistisk Folkeparti, og om der er noget af det, SF siger, der i givet fald kunne imødekommes.
Trine Bramsen (S), 2016-06-02:
I 2014 ændrede vi samtidig loven for de lidt længere straffe på mere end 3 måneders fængsel med en ordning, så der ved ny kriminalitet udløses en reststraf svarende til en tredjedel af den betingede fængselsstraf, når samfundstjenesten er udført.